বিআইডব্লিউটিসি সূত্র জানায়, গত দু-তিনদিন যাবত কাঁঠালবাড়ী-শিমুলিয়া নৌ রুটে নদীর নাব্যতা হ্রাস পাওয়ায় ও ডুবোচরের কারণে দক্ষিণ-পশ্চিমাঞ্চলের ২১টি জেলার যাত্রীবাহী বাস, পণ্যবাহী ট্রাক ও মালবাহী ট্রাক শরীয়তপুর-চাঁদপুর ফেরি পার হয়ে দেশের বিভিন্ন অঞ্চলে যাতায়াত শুরু করে। কুরবানি উপলক্ষে শত শত গরুর ট্রাক এখন অবস্থান করছে আলু বাজার ফেরিঘাটে। শরীয়তপুরের নরসিংহপুর আলু বাজার ফেরিঘাটে করবী, কুসুমকলি ও সর্বশেষ গতকাল শুক্রবার যুক্ত হয়েছে মাওয়া ফেরিঘাট থেকে আসা কেতকি নামক একটি ফেরি। মাত্র এই তিনটি ফেরি দিয়ে গাড়িগুলো পারাপারের কারণে প্রায় ২কিলোমিটার এলাকায় দীর্ঘ যানজট সৃস্টি হয়েছে। ফেরি সংকটের কারণে পারাপারের অপেক্ষায় রয়েছে প্রায় ২ শতাধিক ছোট বড় যানবাহন।